તમને જણાવી દઇએ કે ભાજપ અધ્યક્ષ અમિત શાહે મંગળવારે જ જાહેરાત કરી હતી કે તે 12 એપ્રિલે ઉપવાસ રાખશે પણ તેમની ઓફિસમાં રહીને. ભાજપે સદનમાં કાર્યવાહી ના ચાલવા દેવા મામલે કોંગ્રેસને જવાબદાર ગણાવી છે. પીએમ મોદીએ કહ્યું કે ગરીબ લોકોના કામ અહીં થાય છે. તેમના નિર્ણય અહીં લેવામાં આવે છે. પણ રાજકીય અહંકાર અને સત્તા ભૂખના કારણે વિપક્ષે લોકતંત્રને કચડી નાંખવાનો ગુનો કર્યો છે. ત્યારે આપણી ફરજ બને છે કે તેવા લોકોને ઉઘાડા પાડીને દુનિયાની સામે લાવીએ. તેમણે સાથે જ પોતાના સાંસદોને કહ્યું કે તે પણ મોટી સંખ્યામાં લોકોને ભેગા કરીને વિધાનસભા, લોકસભા વિસ્તારોમાં ઉપવાસ કરીને દેશની સંસદને બંદી કરનાર લોકોને દુનિયાની સામે ઉઘાડા પાડે.